Kako opraštate po horoskopu:\nKakvi ste u svađi?\nKako opraštate po horoskopu: Bikovi su osvetoljubivi, Vage kraljice drame\nRibe su najponosniji znak i najteže praštaju izdaju, dok Strelac uvek oprašta svima i vodi se razumom\nZanimljivosti 24.10.2013. - 17:37h\nDa li ste je vaš parnet ili draga osoba ljutko, koji teško prašta ili će preći preko svega saznajte na osnovu horoskopskog znaka.\nOvan će vam oprostiti kada vidi iskreno kajanje\nOvnove nije teško uvrediti, ali na svu sreću oni nisu zlopamtila. Ako ste ih jako naljutili, vrlo je moguće da nekoliko dana neće razgovarati sa vama, ali nakon nekog vremena i tvrdoglavi ovan će popustiti. Ovnovi cene iskrenost, a oprostiće vam jedino kada procene da se stvarno kajete.\nBik oprašta samo prijateljima\nBiku nikako, ali nikako ne dirajte ego. Ukoliko se osete ugroženo, mogli bi zauvek da vas izbrišu iz svog života. Temperamentni su i osvetoljubivi. Bik je izuzetno odan i veran, pa zato isto očekuje zauzvrat. Oprostiće vam, ali mora da bude siguran da ste iskreni i uvek tu za njega.\nBlizanci lako opraštaju\nBlizancima je jezik često brži od pameti, pa će to znati da prepoznaju i kod drugih. Neće vam zamerati, a oprostiće vam ako im je stalo do vas. Najlakše opraštaju posle nekoliko iskrenih reči u romantičnoj atmosferi.\nRaku je potrebno mnogo truda da oprosti\nRakovi su skloni promenama raspoloženja, a vole i da se osvete za stvari koje su im nanele bol. Teško će vam oprostiti neveru ili odavanje njihove tajne. Oprostiće samo ako vide da ste se jako potrudili i dobro mu objasnili zašto se kajete. Mali znak pažnje, takođe, nije na odmet.\nLav – Ko? Šta? Gde? Kako?\nLavovi ne razmišljaju mnogo o svojim postupcima pa se često iznenade kada im kažete da vas je nešto povredilo. Kada dođe do svađe, samo se povuku i ne mešaju se. Retko se izvinjavaju, ali i ne očekuju izvinjenje od vas. Kod Lavova je najbolje da se svi pretvaraju kao da se svađa nikada nije dogodila.\nDevici se jasno i glasno izvinite\nPrevrtljive Device su tvrdoglave i često osvetoljubive. Njima se teško iskupljujete za svoje greške, jer one često preuveličavaju sve što se događa. Od svakoga ko je zabrljao žele jasno i glasno izvinjenje, kojom će se potvrditi da su bile u pravu. Tek tada će prestati sa preuveličavanjem u svojoj glavi i razmišljanjem o osveti.\nVaga je kraljica drame i igre\nVage će vam napraviti dramu oko svega, one to jednostavno vole. Neće dobro podneti bilo kakav sukob u njihovom životu. Ako tražite oproštaj od njih, imajte na umu da vole da igraju „toplo-hladno“. U jednom trenutku biće spremne sve da vam oproste, a već u drugom će se predomisliti. Njihovo razmišljanje da vas oproste može da podstakne poklon uz izvinjenje.\nŠkorpiji treba puno vremena za oproštaj\nŠkorpije su tvrdoglave, osvetoljubive i teško opraštaju. Često zbog toga prekidaju prijateljstva i veze. Potrebno im je da drugima pokažu kako sa njima nema šale. Mogu da prođu i godine pre nego što progovore sa vama. Pripadnici ovog znaka dobro reaguju na bilo kakvu pomoć u uspinjanju na društvenoj lestvici, pa ako ih pozovete na dobru žurku ili ih upoznate sa pravom osobom, imate dobre šanse da vas oproste u bližoj budućnosti.\nStrelac razmišlja razumno\nOni uvek opraštaju svima, jer misle da svako zaslužuje drugu priliku. Oni će svaku priču sagledati iz svih uglova. Ako im objasnite zašto niste bili iskreni prema njima i ako uvide da ih niste namerno povredili, oni će vam bez problema oprostiti. Rasprava o problemu je nužna i iako lako praštaju, nećete izbeći raspravu.\nJarac je spreman i na zlobne tračeve\nJarčevi su izuzetno ponosni i osvetoljubivi, pa ne opraštaju lako. Vole da ogovaraju i često će oni, koji su ih povredili, biti na meti njihovih zlonamernih tračeva. Zbog toga se većina ljudi boji da povredi Jarca, jer zna da on vrlo lako može uništiti njihov ugled. Podmićivanje bilo kakve vrste, hranom, poklonom ili novcem, popraviće raspoloženje povređenog Jarca.\nVodolija očekuje malo truda, a onda vam oprašta\nPripadnici ovog znaka opraštaju njima važnim ljudima, jer sebe smatraju izuzetno moralnim i poštenim ljudima. Ali, ako ste izrazito negativni i nepovoljno utičete na njih, oproštaj i nastavak veze ili bilo koje vrste odnosa biće teško ostvariti. Vodolije ponekad kažu da su vam oprostile, iako u stvari nisu, ali moguće ih je uveriti ako im dokažete da ste vi krivi i iskreno se izvinite.\nRibe stavljaju ponos ispred svega\nRibe su jedan od najponosnijih znakova u horoskopu. Teško praštaju izdaju i prevaru, a čak i ako oproste, distanciraće se od vas. One su vođene svojom intuicijom, i ako osete da treba da vam oproste, oprostiće vam, a ako ne, onda će se potruditi da nestanete iz njihovog života.\nStručnjaci savetuju: Ove namirnice nikako nemojte jesti na prazan stomak!\nJEDNU STVAR TREBA DA DRŽITE U NOVČANIKU, A NIJE NOVAC! Neobičan ritual štiti od besparice\n'Želim da skrenem pažnju da vam ne treba vrištanje. Polako. Dišete. Gurate': Iskustvo mame Bojane sa porođaja\nDREVNI GRCI SMATRALI SU DA POSTOJI 7 VRSTA LJUBAVI: Ispunite svoje srce - Ključ ljubavi jeste u vama\nVažno je u koliko sati ste došli na ovaj svet: Vreme u koje ste rođeni otkriva sve o vašem karakteru i osobinama!\nKoristio žene da bi stigao do prestola: Kada bi vladaru dosadila supruga, jednostavno bi je optužio za preljubu!


[es] - Da li je crkla maticna ploca ili graficka kartica?\nDa li je crkla maticna ploca ili graficka kartica?\n[es] :: PC Konfiguracije :: Da li je crkla maticna ploca ili graficka kartica?\nČlan broj: 169671\nDa li je crkla maticna ploca ili graficka kartica? 25.09.2011. u 17:03 - pre 101 meseci\nInteresuje me da li mi je crkla maticna ploca ili graficka kartica posto imam neki stariji kompjuter i kada ga upalim ne radi monitor tj.radi ali je crn ekran,ne moze da se digne sistem a rade sve lampice na monitoru,zvucnici,mis,napajanje je ok,kuleri rade itd..skoro je rusen xp i sve je ok radilo ali eto problem novi.\nRe: Da li je crkla maticna ploca ili graficka kartica? 25.09.2011. u 17:06 - pre 101 meseci\nZnaš li koje su komponente u računaru?\nObično ploče pište kad im se izvadi neka bitna komponenta (RAM, CPU ili grafička karta). Probaj to.\nMada može biti i napajanje problem.\nRe: Da li je crkla maticna ploca ili graficka kartica? 25.09.2011. u 17:12 - pre 101 meseci\nRe: Da li je crkla maticna ploca ili graficka kartica? 25.09.2011. u 18:09 - pre 101 meseci\nImam i ja slican problem (tacnije drugar) pa ako moze pomoc jer ja ne mogu da provalim sta je......\nU pitanju je maticna\nata hdd 80GB\nRacunar pocne da se pali,pojavi se zelenia slika na kojoj pise oznaka maticne (to je ok jer i ja imam istu maticnu) i posle toga cra slika.Mogu da upalim bios i radim normalno u njemu.Kada zamenim boot CD-rom i HDD da prvo cita CD sa sistemom,racunar se ponasa isto.Zelena slika sa oznakom maticne i posle opet crno.HDD radi (probao u mom racunaru).\nRe: Da li je crkla maticna ploca ili graficka kartica? 07.11.2011. u 14:20 - pre 99 meseci\nI dalje mi nije jasno,vadio ram m. i graficku ali ne pisti komp,kada ga palim rade kuleri i napajanje ali nema slike,crn ekran..hmmmm\nRe: Da li je crkla maticna ploca ili graficka kartica? 07.11.2011. u 16:56 - pre 99 meseci\nEvo malo stiva za citanje pa se igraj ako mislis da mozes. Naravno sve sto radis, ako se odlucis da sledis uputstva iz linkovane teme, radis na sopstvenu odgovornost.\nRe: Da li je crkla maticna ploca ili graficka kartica? 07.11.2011. u 17:40 - pre 99 meseci


MyCity » Linux -> Linux drajveri i hardver » problem oko instalacije drajvera na xubuntu 12.04\nPoslao: 07 Jun 2012 12:02\ninstalirah na majcinb komp xubuntu,preuzeo sam drajvere za ati 9600 sa zvanicnog sajta. uspesno ih extractovao. medjutim kada sam ih extractovao i iz terminala pokusao da pokrenem installer sa komandom\n--buildandinstallpkg [package] [--dryrun] : if generatable, the package will be creadted and installed\nsad ja probam ovom komandom:root@ubuntu:/home/danica/Downloads# ./ati-installer.sh --install\nmedjutim idalje dobijam isti tekst,,,, sta radim pogresno?


Pregovaramo sa Srbijom o „Turskom toku“ (video) - 13.05.2015, Sputnik Srbija\nUčešće Srbije u „Turskom toku“ zasad je u fazi konsultacija, ali Rusija svakako garantuje pouzdane isporuke gasa Srbiji, izjavila je danas predsednica gornjeg... 13.05.2015, Sputnik Srbija\npolitika, vesti, srbija, valentina matvijenko\n14:50 13.05.2015 (Osveženo: 16:19 05.10.2015)\nUčešće Srbije u „Turskom toku“ zasad je u fazi konsultacija, ali Rusija svakako garantuje pouzdane isporuke gasa Srbiji, izjavila je danas predsednica gornjeg doma ruskog parlamenta Valentina Matvijenko, na kraju dvodnevne poseti Srbiji.\n„Nezavisno od toga kakve će se odluke dalje donositi, Rusija bezuslovno garantuje pouzdanu isporuku gasa Srbiji. To je naša bratska, prijateljska zemlja, najvažniji partner, i ekonomski i politički, u jugoistočnoj Evropi. Sad se vode pregovori, konsultacije o tome kako će se to pitanje dalje rešavati. To pitanje je sada u fazi razmatranja. U svakom slučaju, Srbiji će biti garantovano obezbeđen ruski gas“, rekla je Valentina Matvijenko na pitanje da li je tokom njenih razgovora u Beogradu bilo reči o zainteresovanosti Srbije za projekat „Turski tok“.\nMatvijenkova je podsetila da je Rusija nameravala da izgradi „Južni tok“ da bi osigurala isporuke ruskih energenata na evropsko tržište, ali da je pod pritiskom politike Evropska unija učinila sve da taj projekat ne bude realizovan.\n„Nažalost, pod pristkom EU i prepreka koje su postavljane morali smo odustanemo od Južnog toka i počeli smo da razrađujemo paralelne varijante. Kao varijanta u dogovoru sa Turskom doneta je odluka o izgranji ’Turskog toka‘“, navela je predsednica Saveta Federacije.\nOna je takođe istakla da je tokom razgovora u Beogradu bilo reči o čitavom kompleksu bilaterlanih odnosa, posebno ekonomskoj saradnji, za koju je rekla da je u usponu.\n„Zahvaljujući povoljnoj političkoj klimi koju su stvorila rukovodstva naših zemalja, našem vekovnom prijateljstvu, istoj veri, bliskosti naših kultura, tradicija, jezika, danas nema ni najmanje sitnice koja bi bila mrlja na našim odnosima. To je dobar temelj da bi se aktivno razvijala ekonomska saradnja i biznis se na to odaziva“, naglasila je ona i dodala da je mnogo ruskih kompanija zainteresovano da radi na srpskom tržištu.\nTakođe je ukazala na aktivnost „Ruskih železnica“ koje učestvuju u modernizaciji srpskih pruga, za šta je Srbija od Rusije dobila kredit od 800 miliona dolara. Porastao je za 1,7 puta i izvoz srpskih poljoprivrednih proizvoda u Rusiju, a kako je istakla, predsednik Nikolić joj je tokom razgovora rekao da je Srbija zainteresovana za ruske investicije u agrarni sektor Srbije.\nValentina Matvijenko podsetila je da je NIS, u čiji je razvoj i modernizaciju „Gaspromnjeft“ uložio više od dve milijarde dolara, sada jedna od najmoćnijih kompanija u Srbiji, jedan od najvećih poreskih obveznika i poslodavaca, naglasivši da će taj rad biti nastavljen kako bi NIS postao i regionalni akter na energetskom tržištu.\nMatvijenkova je podsetila i da su ove dve zemlje zajedno slavile 100 godina Prvog svetskog rata, kao i da je prošle godine zajednički obeleženo 70 godina oslobođenja Beograda od fašista, dok je predsednik Srbije prisustvovao proslavi povodom 70 godina okončanja Velikog otadžbinskog rata.\n„Naši narodi su se zajedno borili protiv fašizma i zajedno su dostojno obeležili taj veliki datum“, rekla je ruska senatorka.


https://forum.uzice.net Oreska - Užice : Lokalna samouprava - U Užicu bez dogovora političara oko podele lokalne vlasti - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > UŽICE > Lokalna samouprava > Tema: U Užicu bez dogovora političara oko podele lokalne vlasti\nAutor Tema: U Užicu bez dogovora političara oko podele lokalne vlasti (Pročitano 894 puta)\nU Užicu bez dogovora političara oko podele lokalne vlasti\n« poslato: 26.09.2007. 10:08:30 »\nApoteka kamen spoticanja\nAutor: V. Lojanica | 25.09.2007 - 12:25\nUŽICE - Apetiti za direktorskim mestima u opštinskim javnim preduzećima i ustanovama, i želja za udomljavanjem svojih ljudi na plaćenim funkcijama, osnovni su razlozi zbog kojih Opštinski privremeni organ Užica, koje čine DS, DSS, NS i G17 plus, već mesecima ne funkcioniše.\nSagovornik „Blica“ iz redova DS, koji je zahtevao da ostane anoniman uz obrazloženje da je postignut sporazum svih strana da se ne daju izajve za medije dok traju pregovori, kaže da DSS ne želi tek tako da prepusti vlast.\n- Mi tražimo da se formira opštinsko veće u kome bi, proporcionalno snazi stranaka, DS imao pet, DSS tri, a G17 plus dva člana. Međutim, DSS zahteva da se veće proširi na jedanaest ljudi i da funkcioniše po ključu 5-4-2, što je za nas neprihvatljivo. Veliki kamen spoticanja su Apotekarska ustanova, za koju je zagrizao G17 plus, i Centar za socijalni rad, koji bismo mi hteli, ali DSS ne želi da prepusti direktorska mesta u ovim ustanovama. Koplja se lome i oko fotelja opštinskog menadžera i arhitekte koje DSS-ovci takođe svojataju - kaže ovaj demokrata.\nU DSS-u kažu da je šef njihovog pregovaračkog tima, predsednik opštine Tihomir Petković sa najbližim saradnicima na službenom putu u Rusiji, i podsećaju na „zavet ćutanja“ o toku pregovora. Ipak, i u ovoj stranci ima raspoloženih za priču, koji takođe ne žele da im se ime spominje.\n- Jedna od najvećih prepreka uspešnom okončanju pregovora jeste Liga za Užice. Liga, na čiju inicijativu je opozvan bivši gradonačelnik Miroslav Martić (DS), trn je u oku DS-a. Demokrate zato žele „glave“ Dragana Vranića, člana opštinskog veća zaduženog za investicije, i Dragoljuba Kostića, direktora „Vodovoda“, ali, predsednik Petković neće da se odrekne ligaša. Međutim, utisak je da bi se DS i DSS odavno dogovorile da G17 plus nije najtvrđi u svojim zahtevima. „Eksperti“ ni za pedalj ne odstupaju od Apotekarske ustanove, i to na štetu Nove Srbe kojoj ne pada na pamet da se odrekne apoteke - kaže izvor iz DSS-a.\nPredsednik užičkog odbora G17 plus Branislav Mitrović kaže da će ostati dosledan dogovoru o ne davanju izjava, ali tvrdi da se iz drugih stranaka proturaju razne priče na račun G 17.\n- Nisu tačne priče da mi insistiramo na pojedinim preduzećima. Pregovori su oročeni do četvrtka, 27. septembra, i ako ne bude dogovora, razići ćemo se kud koji - kaže Mitrović.\nTrenutno, Užicem vladaju DSS, NS i Liga za Užice.\nOdg: U Užicu bez dogovora političara oko podele lokalne vlasti\n« Odgovor #1 poslato: 04.10.2007. 13:24:51 »\nJovan Marković, predsednik užičkog Odbora DS, o rezultatima pregovora o lokalnoj koaliciji\nDogovora nema, ali je moguć\nUžice - Jovan Marković, predsednik OO DS, saopštio je da još uvek nije postignut koalicioni dogovor između DS, DSS-NS i G17 Plus, koji čine Privremeni organ u gradu, ali je dodao da je " dogovor ipak moguć". On je ocenio da bi izostanak koalicionog dogovora "izazvao do sada najveću političku krizu u gradu", pošto je Užice od novembra prošle godine pod prinudnom upravom, a u junu rekonstruisani Privremeni organ je u blokadi, jer predsednik tog organa Nedeljko Milosavljević (DSS) ne zakazuje sednice.\nMarković je naveo da je DS i "dalje spremna na saradnju", a potom kao krivce za neuspele koalicione pregovore, koji su bili oročeni do 27. septembra, označio koaliciju DSS-NS i predsednika opštine Tihomira Petkovića (DSS), ocenivši da je "nedopustivo i neodgovorno da stranački razgovori traju četiri i po meseca".\nObjašnjavajući da bi DS u Opštinskom veću trebalo da ima pet predstavnika, koalicija DSS-NS četiri, a G17 Plus tri člana, Marković je naveo da bi demokrate od tih pet trebalo da imaju dva plaćena funkcionera u tom veću i to za resore mesnih zajednica i budžeta. Takođe, kako je saopštio, ovoj stranci bi pripala i direktorska mesta u opštinskim preduzećima i ustanovama - Vodovod, Niskogradnja, Regionalna deponija, Dečje odmaralište Zlatibor, Istorijski arhiv, Narodna biblioteka, Centar za socijalni rad i Dečji vrtić, ali nije želeo da saopšti kadrovska rešenja za te funkcije.\nMarković je odbio i da kaže koja direktorska mesta u javnom sektoru zahtevaju ostali učesnici pregovora, ali je rekao da je najviše sporova bilo oko Apotekarske ustanove na čijem je čelu predstavnik NS i Direkcije za izgradnju, čiji je direktor iz DSS, te da bi te stranke sa G17 Plus u toku dana trebalo o tome da razgovaraju.\nObrazlažući zbog čega je DS, koja je oštro kritikovala uvođenje prinudne uprave polovinom novembra prošle godine, u junu ove godine ipak uzela učešće u radu Privremenog organa, što je deo javnosti kritikovao kao neprincipijelni stav te stranke, on je rekao da je to "bolje nego još dublja politička kriza koja bi rezultirala, kako je poručio, "uvođenjem privremenih mera na privremene mere".\n- Naš stav je bio da je potrebno da Privremeni organ što pre počne da radi i da se formira novo Opštinsko veća, a posle toga da se, u raspravi o radu javnih preduzeća i ustanova, eventualno zamene direktori koji nisu dobro radili. Mi nismo želeli da pregovaramo o kadrovskim rešenjima, ali takav model pregovora nam je nametnut, rekao je Marković.\nInače, polovinom novembra prošle godine u Užicu je uvedena prinudna uprava koju su činile stranke DSS, NS, Liga za Užice i G17 plus koja je tu narodnjačku koaliciju kasnije napustila. Međutim, formiranjem nove Vlade Srbije u junu je rekonstruisan Privremeni organ, pa su u njegov sastav, osim dva člana koalicije DSS-NS, ušla dva predstavnika DS i jedan iz G17 Plus.


ZABELEO SE SREM USRED JUNA: Neverovatna fotografija nevremena, meštani u neverici (FOTO) | Novosti.RS\nNaime, na teritoriji Srema, kao i sremskog dela Beograda, odnosno, Novi Beograd, Zemun, Batajnica i okolna mesta, očekivala se prava kataklizmična promena vremena, koja se i desila, a za samo nekoliko minuta nevreme je pogodilo veći deo Srbije, a pogledajte kako je Srem izgledao nakon provale oblaka.\nPutinci, Srem pre dva sata! pic.twitter.com/lAEhBMnZG3 — Kum Ruzvelt (@mrkiboy) June 11, 2021\nPodsetimo, u Beogradu je došlo do jake kiše i grmljavine usled čega je grad bio u potpunom kolapsu.\nnevreme kiša grad RHMZ grad u Sremu\nHLADNI talas pogodio je danas Zagreb i Sarajevo, a onda i Sloveniju. Pojedine ulice su potopljene vodom, a intenzivni pljusak pratila je glasna grmljavina, javili su bosanski mediji, dok je u jednom trenutku u Sarajevu padao i grad.


Pismo iz Laosa: Budizam je srce, gde svi ljudi dobre volje mogu da nađu mir... - Mr.M by Marko Tadić\nJanuary 25, 2020\t 4 Comments\nazija budistički hramovi Budizam Jugoistocna Azija kultura Laos lepota putovanja Luang Prabang Marko Tadic Mr.M Mr.M by Marko Tadic mrmbymarkotadic mrmbymarkotadic instagram Narodna Republika Laos putopis putovanja Qatar Airways religija That Luang Festival Vijentijan Wat Xieng Thong Luang Prabang\nBudizam nije baš religija u pravom smislu te reči, niti ima Boga ili bogove u koje sledbenici veruju. Ti si pokazao neke osnove ove religije, principe i učenja i to si uradio na korektan način. Napisao si sve onako kako zaista jeste i pokazao si da su hramovi delovi njihove “duše”. Pošto si ti bio na neki način turista i oni su te unajmili da ih promovišeš sigurno zbog toga si dobio dozvole za slikanje hramova. Obično za veći broj njihovih svetinja nije dozvoljeno fotografisanje ili pravljenje video sadržaja jer oni veruju da slikanjem skrnaviš njihovu veru. Ti si uradio… Read more »\nDivan tekst Marko, moram ti priznati da nisam znala sve ove informacije o Budizmu. Jako lep i edukativan tekst, za slike zaista nemam reči svaki dodatni kompliment bi bio suvišan.\nMnogo su mi se dopale slike jutarnje povorke i lepo je što si napisao sve napomene i pravila ponašanja ako neko želi da dokumentuje za sebe ovaj neobični običaj. Mene zanima da li oni ovaj običaj praktikuju baš svaki dan ili je to nekim danima u nedelji. Hvala ti unapred na odgovoru i šaljem ti veliki pozdrav.\nDragi Marko, ti sada možeš da pričaš o lepotama i raznolikosti religija. Pošto te pratim dugo bilo bi lepo da napišeš neki zanimljiv post i napraviš neku razliku između Hrišanstva (Pravoslavaca i Katolika), Hinduizma, Budizma i Islama. To bi bilo zanimljivo pročitati i videti iz ugla osobe koja je bila u kontaktu sa tim religijama i posetila njihove svetinje.


20. Sajam lova i ribolova, Niš 2018.\nNaslov: 20. Sajam lova i ribolova, Niš 2018. Pet 16 Mar 2018, 08:03\nOd 25.04. – 29.04.2018.godine, održaće se 20. Jubilarni Sajam lova i ribolova u Nišu,\nna kome će učestvovati distributeri i proizvođači lovačke i ribolovačke opreme i opreme za boravak u prirodi,\nkao i brojne organizacije i udruženja iz ove oblasti. Na preko 500 m˛ izložbenog prostora u Hali „Čair“ u Nišu,\nmoći ćete da se snabdete opremom i upoznate sa novinama, a mnogi izlagači najavljuju i niže cene svojih proizvoda.\nCene ulaznica su nepromenjene, tj. 150 RSD – individualna, 100 RSD – grupna (za 10 i više osoba),\ndok će poslednjeg dana Sajma ulaz za sve posetioce biti besplatan.\nNaslov: Re: 20. Sajam lova i ribolova, Niš 2018. Sre 25 Apr 2018, 19:52\nDa li bio neko u Nisu mozda danas? Da li vredi otici?\nNaslov: Re: 20. Sajam lova i ribolova, Niš 2018. Čet 26 Apr 2018, 09:39\nJa sam, naravno, prisutan na ovom sajmu. Zezam se promovišući svoje mušičarske uspehe i bambulu kao trademark i svoj maestralni izum, ne očekujući nikakvu korist osim zabave. Pored mene je legendarni Savo Martinović, koji uživa pričajući mušičarske dogodovštine, ali je doneo i fly tying materijale na prodaju (Whiting perje, dabinge, cdc, sintetiku...dosta toga). Tu je negde i Vanja za koga sam čuo da ima jeftin tungsten, osnovne konce...Od mušičarskih štapova, čekrka, kombinezona...jedinu ponudu ima Travar, mada pod firmom Balzer i slično. Nema Fly casting takmičenja, nema štanda Mušičarske sekcije Niša i mnogih drugih stvari koje sam batalio da organizujem, nakon 20 prilično uspešnih godina (dosadilo mi), a neće (ili bolje rečeno nema ko) drugi.\nMeni ovaj jubilarni 20. sajam izgleda kao da je poslednji.\nIzlagača je malo, a posetilaca još manje. Face su svima blede i mrke, a jedino se ja smejem i zabavljam (jer sam zbog toga tu), pa se plašim da me neko od ovih, koji su se nadali nekom profitu, ne izudara uz napomenu "Kad svi kukamo, da nam se i ti pridružiš".\nEto, nije Bog-zna-šta, ali ako ne znate šta ćete sa sobom ili bi da malo prošetate i upoznate Savu, čujete od mene kako je nastala bambula, štrpnete nešto jeftino kod Vanje ili pogledate odlične Sasame udice kod Travara (ja ih danas kupujem "na kilo"), onda dođite...\nNaslov: Re: 20. Sajam lova i ribolova, Niš 2018. Ned 29 Apr 2018, 10:49\nJoš malo slika iz mog ugla:\n"Kako su Vam lepe ove slike, gospodine. Moje drugarice baš traže vodiča za ovakve kanjončiće...."\n"Bambulu da poneseš na Sanu!"......"Ma jok, bolan, na Vrbas!" - nikako da se usaglase Savo Matinović i Ranko Travar gde treba da desetkujem klenove i bucove u Bosni.\n"Proredio si ribu tom bambulom na Zapadnoj Moravi!" - kažu braća Knežević - EUROFISH\n...i tako dalje. Sajam služi za ovakve susrete i zezanja. Nije to vašar, pa samo "trange-frange" i "drž' ne daj"\nNaslov: Re: 20. Sajam lova i ribolova, Niš 2018. Pon 30 Apr 2018, 08:08\nCuo sam od drugara koji je posetio Sajam u Nisu da je bas lose. Da li sve odlazi u klinac nazalost izgleda da je tako. Sve vise ribolovaca a sajmovi su nam iz godine u godinu sve losiji i sto ti kazes Mix cini mi se da ce da se u narednih par godina ugase totalno.\nNaslov: Re: 20. Sajam lova i ribolova, Niš 2018.


Ugašen analogni signal u Vršcu | PC Press\nUgašen analogni signal u Vršcu\n15. april 2015. 7. april 2017. Jovana Milićević\nIsključivanje analognog signala na emisionoj stanici Vršački breg i priključivanje na digitalni sistem emitovanja televizijskog programa, danas je obeležilo početak nove, digitalne ere, uz prisustvo Rasima Ljajića, potpresednika u Vladi Srbije i ministra trgovine, turizma i telekomunikacija i Branka Gogića, v.d. direktora Javnog preduzeća Emisione tehnike i veze.\n„Gašenjem analognog signala ovde u Vršcu, ponosan sam na ispunjavanje rokova u jednom od najvećih poduhvata, tehnološkog revolucionarnog napretka u emitovanju televizijskog signala, čime se Srbija približava tehnološkom razvitku zemalja u Evropskoj uniji.\nPreduzeće ETV uspešno sprovodi revoluciju u emitovanju i veoma sam ponosan na tim ljudi koji obavlja ovaj zahtevan proces, kao i na partnerstvo u ovom projektu sa Ministarstvom trgovine, turizma i telekomunikacija“, izjavio je Branko Gogić, v.d. direktora javnog preduzeća Emisione tehnike i veze.\nZavršetak procesa digitalizacije je planiran do 17. juna, kada će 95 % Srbije biti pokriveno digitalnim signalom kako je i propisano Ženevskom konvencijom.\nTagovi: Digitalizacija, digitalni signal analogni signal, Televizija\n← Nokia kupila Alcatel-Lucent\nOtvorena Technobank 2015 konferencija →


Izvor: Nedeljnik arhiva vesti 14.06.2018 - Naslovi.net\nSlučaj "zagađene vode": Dve osobe uhapšene zbog širenja panike\nOsumnjičenima F.J. i B.C. određeno je zadržavanje do 48 časova nakon čega će, uz krivičnu prijavu, biti privedeni nadležnom tužilaštvu. Pripadnici Ministarstva unutrašnjih poslova su, po nalogu Višeg javnog tužilaštva, uhapsili F.J. (42) i… »\n"Televizori, roštilj, devojke u uniformama, spremili su se za strance": Oslobođeni Navalni o renoviranim zatvorima u Rusiji\n“Svaka ćelija je prošla euroremont”, napisao je Navalni u Instagram postu. “Stavili su golove u dvorište i davali prave lopte.”. Ruski lider opozicije, Aleksej Navalni, oslobođen je nakon mesec dana provedenih u zatvoru zbog organizovanja… »\nOvaj Trampov potez možda je i dobro osimišljena taktika, jer kako mediji tvrde, vođa Severne Koreje voli "čašicu" Nekoliko sekundi nakon što su se sreli na samitu u Singapuru, Donald Tramp ponudio je piće Kim Džong Unu, otkrio je čitač sa usana… »\n14.06.2018 Nedeljnik, kategorije


Legende Svetskih prvenstava: ,,EL MAGO''! - Sportske novosti\nNaslovna Istorija Legende Svetskih prvenstava: ,,EL MAGO“!\nLegende Svetskih prvenstava: ,,EL MAGO“!\nOd danas pa sve do Svetskog prvenstva očekujte puno tekstova o igračima koji su obeležili šampionate u prošlosti, do sada smo pisali o legendi Argentine, Dijegu Armandu Maradoni, kao i o ruskom panteru na golu Lev Yashinu, danas na redu legendarni krilni igrač iz Urugvaja, Hektor Skarone:\nHector Scarone, legendarni El Mago, ušao je u istoriju fudbala svoje zemlje kao igrač sa najviše osvojenih trofeja. Rođen je 26.novembra 1898.godine u Montevideu, a zbog svoje žonglerske tehnike dobio je nadimak El Mago, ali su ga mnogi upamtili i po razornom udarcu pa je istovremeno imao i nadimak El Teror. Još kao dečak vežbao je svoj udarac tako što kačio prazne flaše o prečku gola i gađao do iznemoglosti.\nTim Urugvaja sa Svetskog prvenstva 1930-te godine!\nOvaj igrač počeo je svoju karijeru u redovima juniora Sportsmen Montevideo kluba, da bi potom postao legenda jednog od najvećih klubova u zemlji Nacionala. Sa ovim klubom osvojio je 7 titula, potom je igrao jednu sezonu za špansku Barselonu, pa potom još pet godina za Nacional. Posle Svetskog prvenstva 1930-te godine presilo se u Italiju, u redove Milana, a potom je igrao iz Palermo. Za Nacional je odigrao 369 utakmica i postigao čak 301 gol!\nŠto se tiče selekcije Urugvaja, Scarone je igrač koji je osvojio čak 7 trofeja, bio je osvajač prvog Svetskog prvenstva 1930-te godine u Urugvaju, uz to osvojio je dva Olimpijska zlata 1924. i 1928., i čak 4 titule prvaka Južne Amerike (1917, 1923, 1924, 1926). Za reprezentaciju je odigrao 69 utakmica i postigao 43 gola. Čovek koji je imao presudan uticaj na njegovu karijeru je stariji brat Karlos, sa kojim je nastupao zajedno i u nacionalnom timu i osvojio Kopa Ameriku 1917-te godine.\nLegende fudbala Urugvaj\nnajbolji igrači iz prošlosti\nPrethodni tekstTradicija na strani gosta protiv oslabljenog domaćina danas!\nSledeći tekstNastanak SVETSKOG PRVENSTVA kao takmičenja (deo 2.)\nLegende Svetskih prvenstava: Lev Yashin!


Dani kvaliteta u zdravstvu FBiH - Apoteke Ibn Sina\nČetvrti "Dani kvaliteta u zdravstvu FBiH"\nPonosni smo što je naša Ustanova, Apoteke Ibn-Sina u toku manifestacije primila mnoge pohvale za izuzetno uspješnu implementaciju sertifikacijskih standarda i pružanje sigurnih i kvalitetnih farmaceutskih usluga svojim korisnicima. Pohvale su ozvaničene i dodjelom Priznanja za izuzetan doprinos pri uspostavi sistema sigurnosti i sertifikaciji apoteka, koje je ispred Ustanove primio osnivač i vlasnik dr. Mohamed Mahmud.\n„Dani kvaliteta u zdravstvu FBiH“, okupili su više od 300 stručnjaka iz zdravstva i oblasti kvaliteta u zdravstvu. Dvodnevna manifestacija, uz brojne sadržaje, ponudila je obuke za koordinatore kvaliteta u zdravstvenim ustanovama i za ovlaštene ocjenjivače kvaliteta AKAZ-a. Kroz veliki okrugli stol, koji je okupio predstavnike agencija za poboljšanje kvaliteta i akreditaciju zdravstvenih ustanova iz regiona, ovogodišnji „Dani kvaliteta“ poseban fokus su stavili na regionalnu saradnju. Manifestacija je završena dodjelom priznanja i pohvala zaslužnim institucijama i pojedincima za proteklu godinu.\nPrimljeno priznanje našem menadžmentu i osoblju apoteka predstavlja dobru i pouzdanu podršku u našim nastojanjima da budemo dobar primjer kvaliteta i sigurnosti u radu apoteka u našem regionu.


To nisam ja, to je moj avatar - XXZ Portal\n17.06.2019. - 22:59\nIdeja da muškarci žele samo seks stara je otprilike koliko i čovek sam, a zapravo se radi o tome da je muškarcima, za razliku od žena, tokom istorije i širom sveta data dozvola da seks žele i da preko njega pristupaju svakoj drugoj emocionalnoj potrebi koja im se inače uskraćuje, posebno u patrijarhalnim društvima. Tako je seks često, bar kada su muškarci u pitanju, manje ili više tajni prolaz kroz koji se uzima sve ostalo – ljubav, povezanost, nežnost, i sve ono što konzervativna društva smatraju „više ženskim potrebama“.\nKada su gej muškarci u pitanju situaciju dodatno komplikuje viševekovna stigma, pa je seks dugo bio jedini način da se dobiju oni momenti koji se, kako veruju mnogi pripadnici većine, ne proživljavaju sa drugim muškarcima. Tako se i danas često čini da je sve što potencijalni partner, ili partner za jednu noć, od nas želi samo seks, ali je to ipak možda samo kod za sve ostalo što je pripadnicima manjine uskraćivano od samog početka. Problem je u tome što ako je nešto zabranjeno to ne znači da će zabrana uticati na gašenje želje, potrebe, u ovom slučaju identiteta, pa je tačno da neki kvir pojedinci odnose sa drugima i danas najpre ocenjuju kroz seks, a zbog toga što seks uglavnom ne zahteva vidljivost (ponekad je i zahteva, ali to je druga priča), dok građenje odnosa traži i javnost, kako bi se odnos učvrstio i postao stvaran, a javnost podrazumeva autovanje.\nSerija Black Mirror poznata je po tome što preispituje mnoge stavove, a u futurističkom okruženju, sa distance koja je dovoljna da se sagleda kako je neka navika evoluirala. Tako je i sa prvom epizodom pete sezone - Striking Vipers - koja se nedavno pojavila na Netflix-u, i koja prati dva prijatelja čiji se životi komplikuju kada se nađu u virtuelnom okruženju, u telima koja su samo avatari.\nPriča počinje kada se pomenuti prijatelji - Danny i Karl - ponovo sretnu nakon više godina, i odluče da se ponovo povežu na pomalo nekonvencionalan način – preko VR verzije video igre koju su ranije često zajedno igrali. Virtuelna realnost je u toj vremenskoj ravni toliko napredovala da igrači skoro potpuno postaju avatari, dok se realni svet rastvara u korist scenografije koja upotpunjuje doživljaj igranja. U pitanju je za potrebe serije izmišljena igra Striking Vipers X, koja neodoljivo podseća na Mortal Kombat, gde svaki igrač bira svog junaka koji ima posebne veštine, i sa njim učestvuje u borbi. Karl, kao što je to činio dok su bili mlađi, bira ženskog avatara- Roxanne, dok Danny postaje Lance, što otvara put za zaplet koji će u nekom trenutku postati kvir.\nPrva virtuelna borba vrlo lako može da se uporedi sa prvim seksualnim iskustvom koje se ne uklapa u ono što se od pojedinca očekuje, a često ni u ono što sam od sebe očekuje, pa se uobičajeni potezi u igri brzo pretvore u poljupce, koji su doduše virtuelni, ali ipak dovoljno stvarni da Danny odmah napusti igru i kasnije Karlu pošalje poruku u kojoj kaže da nije znao šta radi, i da je, pogađate, bio pijan.\nIako je igra uvek stvar mašte, pa se očekuje da se u virtuelnom okruženju stvarni identiteti izgube, problem nastaje kada se odstupi od onoga što je ustaljeni običaj u ovoj igri, pa se u tom trenutku junaci, ili tačnije jedan od njih – Danny, koji je u heteroseksualnom braku – vraćaju svojoj realnosti, zbunjeni, i sa snažnim osećajem krivice. Iako se igra zasniva na pesničenju, ni jedan od igrača ne vidi problem u fizičkom nasilju koje usmerava ka avataru svog prijatelja, već drama nastaje kada se nasilje transformiše u strast. Istina je da se igrači u igru verovatno ne bi ni upustili da je ova od početka zamišljena kao seks scenario, pa verovatno zbog toga nasilje doživljavaju kao deo igre, a požudu kao nešto što dolazi iz njihovih stvarnih identiteta, budući da nije unapred planirana.\nNarativ tako otvara važna pitanja o seksualnosti, te o uticaju tehnologije na potisnute želje, a dinamika između glavnih junaka podseća na one scene iz života u kojima se pojedinci hvataju u koštac sa identitetima koji nikada neće dobiti aplauz za ljubavne scene na javnom mestu. Izgovor „pijan sam i ne znam šta radim“ bi uskoro, kada mašina prikazana u seriji izađe iz okvira naučne fantastike, mogao da dobije nove okvire i opravdanja – na primer: nisam to stvarno ja, to je moj avatar.\nRazličita čitanja ove epizode su naravno moguća, ali to ne umanjuje činjenicu da se scenarista poigrava odnosom homoseksualnosti i homofobije, što se najbolje vidi u sceni u kojoj Karl svom virtuelnom ljubavniku, koji mu je samo prijatelj, nakon pauze u igranju objašnjava da je sve pokušao, probao druge avatare, nepoznate ratnike, ali da ništa nije bilo dovoljno dobro jer ni jedan od njih nije bio Danny. Iako ovo može da se tumači kao izjava ljubavi, ili makar želje, jedna od sledećih scena je ipak poništava, a kada se prijatelji nađu u mračnoj uličici da bi se prvi put poljubili u stvarnosti i proverili prirodu svoje želje. Poljubac ne donese ništa, jer kako obojica u tom trenutku tvrde – ničega i nema među njima. To ih ipak neće sprečiti da se igraju i dalje, jer potisnutim željama je, izgleda, mesto u virtuelnoj realnosti.


Državljaninu Srbije pakistanskog porekla prećeno smrću preko "Limunda" | Forum Krstarice\n16.02.2011. u 18:20 - Državljaninu Srbije pakistanskog porekla prećeno smrću preko "Limunda"\n16.02.2011. u 18:38 - Državljaninu Srbije pakistanskog porekla prećeno smrću preko "Limunda"\nSamo se vi zezajte sa Pakistancima! Ljudi imaju najjacu tajnu sluzbu na svijetu.\n16.02.2011. u 18:48 - Državljaninu Srbije pakistanskog porekla prećeno smrću preko "Limunda"\nsta ce koji moj Pakistanac u Srbiji?\n16.02.2011. u 18:58 - Državljaninu Srbije pakistanskog porekla prećeno smrću preko "Limunda"\nМамицу им смрдљиву, све и једном.\n16.02.2011. u 19:01 - Državljaninu Srbije pakistanskog porekla prećeno smrću preko "Limunda"\nČudo da se nisi upitao koji tvoj će Srbin u Njemačkoj.\n16.02.2011. u 19:02 - Državljaninu Srbije pakistanskog porekla prećeno smrću preko "Limunda"\nTi znas da su Biserko , Kandic i ostale babetine ispusile mustiklu i da ih niko vise u Srbiji ne ferma ni za suvu sljivu.............osim nekih stranih placenika\npa mi zato nije jasno kome se ti to zalis i obracas\n16.02.2011. u 19:03 - Državljaninu Srbije pakistanskog porekla prećeno smrću preko "Limunda"\nPravi Srbin koristi zarđalu kašiku ili zlatnu viljušku za navedene radnje, a ne usoljenu kašiku! Kakva je to glupost!\n16.02.2011. u 19:05 - Državljaninu Srbije pakistanskog porekla prećeno smrću preko "Limunda"\n16.02.2011. u 19:09 - Državljaninu Srbije pakistanskog porekla prećeno smrću preko "Limunda"\nzbog boljeg zivota?\n16.02.2011. u 19:10 - Državljaninu Srbije pakistanskog porekla prećeno smrću preko "Limunda"\npakistan je jedna slatka zemlja i pakistanci su slatki ljudi\nA šta je taj Pakinstanac skrivio ovim nacističkim govnima?\n16.02.2011. u 19:13 - Državljaninu Srbije pakistanskog porekla prećeno smrću preko "Limunda"\nŠizofreno sam podeljena po ovom pitanju: s jedne strane ne volim te Pakistance, ali nikako, s druge strane, možda čovek nije nikakav terorista, ko zna zašto je došao ovde...greh je maltretirati ga...ne znam...\n16.02.2011. u 19:15 - Državljaninu Srbije pakistanskog porekla prećeno smrću preko "Limunda"\nA misliš da je Pakistanac došao u Srbiju zbog goreg života?\n16.02.2011. u 19:20 - Državljaninu Srbije pakistanskog porekla prećeno smrću preko "Limunda"\n16.02.2011. u 19:21 - Državljaninu Srbije pakistanskog porekla prećeno smrću preko "Limunda"\nKomentar sa "Blica"\nSreda, 16. 02. 2011. 01:16h\nDugo koristim usluge Limunda, ali im je sajt zaista busan kao svajcarski sir. Sa fer-trade-no1 (g. Mouafak El Aoudeh) sam vise puta saradjivao, skroz korektan covek. Pratio sam kad hakeri kreiraju lazne naloge, pobedjuju na aukcijama i onda daju negativne pogrdne ocene za ovog gospodina, a administratori kasnije brisu. Ako je Limundo zaista zbog ucene suspendovao nalog, onda nek se pokriju usima, to je neozbiljno sa njihove strane...\n16.02.2011. u 19:23 - Državljaninu Srbije pakistanskog porekla prećeno smrću preko "Limunda"\nJa malopre pročitah saopštenje Limunda,koji kažu da je protiv Imad El Aoudeh podneta krivična prijava zbog neovlašćene upotrebe tudje firme i obmanjivanja kupca.Šta se tu dešavalo pitaj Boga? Čak se pretpostavlja da su ta dva člana otac i sin.\n16.02.2011. u 19:25 - Državljaninu Srbije pakistanskog porekla prećeno smrću preko "Limunda"\nMožeš ti da ne voliš koga hoćeš, ali ne možeš pretiti nekome usoljenom kašikom\nbez razloga. Stvarno postajemo fašistička zemlja.\n16.02.2011. u 19:29 - Državljaninu Srbije pakistanskog porekla prećeno smrću preko "Limunda"\nJa sam se setila jednog razloga...............mozda .to sto Kandicka i Biserko i sve gore navedene NVO poricu vadjenje i trgovinu srpskih organa\n16.02.2011. u 19:31 - Državljaninu Srbije pakistanskog porekla prećeno smrću preko "Limunda"\nUmalo se zagrcnu od smijeha!\n16.02.2011. u 19:33 - Državljaninu Srbije pakistanskog porekla prećeno smrću preko "Limunda"\nA što će u Egiptu?\n16.02.2011. u 19:37 - Državljaninu Srbije pakistanskog porekla prećeno smrću preko "Limunda"\nДаклем Ви знадете и тко му је и окле претијо?\nДајте поделите то са форумашима.Да видимо тог фашисту из еуропске србије.\n16.02.2011. u 19:40 - Državljaninu Srbije pakistanskog porekla prećeno smrću preko "Limunda"\nma daj bre ne rise\nnadjesh tu neki sluchaj 1 u 10 miliona i onda pokrenesh mantru srbi ovakvi onakvi blabla kenjkenj\nkoji ti je *****\na i taj pakistanac je nashao ekipu da ga brani u pichmater inu, josh ce neko pomisliti kad vidi kakvi ga brane da je stvarno neka pederchina talibanska\n16.02.2011. u 19:42 - Državljaninu Srbije pakistanskog porekla prećeno smrću preko "Limunda"\nAjde prekini da seres i siris propagandu. Lako ce se dokazati da svesno poturas lazi, a onda te treba trajno banovati i zabraniti ti svaki pristup internetu\n16.02.2011. u 19:48 - Državljaninu Srbije pakistanskog porekla prećeno smrću preko "Limunda"\nKo koga ovde više *ebe?\nNVO počinje već da konstruiše veštačke slučajeve ?\nOtvori neko njihov nalog može da stavi da je mesečar ili marsovac a onda navali gomila njihovih vojnika na nalog da preti, ucenjuje i na kraju ispadne slučaj !?\nJa sam da se rad NVO stavi pod elektronski mikroskop i da se vidi šta oni uopšte ovde više rade, odakle se finansiraju osim što tom smeću idu i moje pare, ko su im vođe, vojnici, članovi i da se to javno objavi.\nIma tu još sijaset pitanja koja neodložno moraju na licu mesta da se postave onima koji su najodgovornji za njihov rad.


Đukanović: Nemačka će prihvatiti potencijalne korekcije granica, ali ne suštinske | N1 Srbija\nĐukanović: Prihvatiće Berlin korekcije granica, ne suštinske\n29.08.2018. |19.19 |\nDragan Đukanović iz Centra za spoljnu politiku je mišljenja da će, sudeći po poslednjim izjavama kancelarke Angele Merkel, Nemačka u nekim opštim okvirima prihvatiti i potencijalne korekcije granica, ali "ne nekakve suštinske". Paralele koje povlači predsednik Milorad Dodik između RS i Kosova, mogu otežati pregovaračku poziciju Beograda, dodaje.\nU Trebinju je održana sednica Vlada Srbije i Republike Srpske, čime je još jednom potvrđena dobra saradnja Beograda i Banjaluke. Međutim, ono što je i dalje nepoznato jeste šta Beograd misli o izjavama predsednika Republike Srpske Milorada Dodika koji je prethodnih dana pravio paralelu između Kosova i Republike Srpske i govorio o razgraničenju.\nTo je povezivanje nepovezivog, kaže Đukanović o "uvezivanju" pitanja rešavanja pitanja Kosova i problema u BiH. "Mislim da Dodik pokušava dodatno da homogenizuje svoje biračko telo uoči oktobarskih izbora i da na taj način pokuša da osnaži vlastitu poziciju, govoreći o referendumu, državno-pravnom statusu... To nije prava najava te vrste, više puta se to dešavalo... Zvanična Srbija podržava teritorijalnu celovitost BiH, u skladu sa Dejtonskim sporazumom".\nNa pitanje u kakav položaj takve izjave stavljaju Beograd u ovako delikatnom trenutku, kaže da misli da mogu izazvati dodatne reakcije na Zapadu i otežati pregovaračku poziciju Beograda u kontekstu odnosa Beograda i Prištine i normalizacije odnosa. Naglašava da ne treba direktno povezivati te dve stvari.\nNa pitanje da li je moguće korigovanje granica između Kosova i Srbije, a da to nema uticaja na BIH, Đukanović kaže da nema konkretne informacije da li se tako nešto ozbiljnije razmatra kao opcija. Ipak, navodi da treba napraviti distinkciju - jer se radi, s jedne strane, o pokrajinskim granicama, a s druge strane o granicama koje su postojale između republika bivše Jugoslavije.\nPoštovanje teritorijalnog integriteta BiH je jedino racionalno, kaže gost Dana uživo, koji dodaje da očigledno neće biti promena granica te države niti njenog preustroja - promene ustavnog uređenja. Bitno je da se BiH oživi kao država, i da RS da doprinos tome - da ne postoje pokušaji blokade centralnih institucija, kao što to Banjaluka pokušava često da uradi, naveo je.\nOsvrćući se na stav kancelarke Angele Merkel, naročito posle izjave američkog zvaničnika Džona Boltona, koji je rekao da SAD ne isključuju teritorijalne korekcije, kaže da misli da je njoj stalo da dođe do zaključenja sporazuma i da se relaksiraju odnosi u jugoistočnoj Evropi. "Mislim da će Nemačka u nekim opštim okvirima da prihvati i potencijalne korekcije granica. Ne nekakve suštinske korekcije. Trenutno je mnogo sklonija toj opciji, nego prethodnih sedmica".\n"Insistirati na saradnji sa državom BiH"\nGovoreći o današnjem zasedanju dve vlade, kaže da je to jedna u nizu sednica, i nešto što se često može očekivati, napominjući da je sledeća 19. septembra. On dodaje da je saradnja između Beograda i Banjaluke dobra, ali da se u narednom periodu treba posvetiti pažnja i saradnji između Srbije i BiH. Kako ocenjuje, tu se ne može očekivati neka velika promena, bar ne do predstojećih parlamentarnih izbora, koji su početkom oktobra.\nNavodi da je važno što je danas došlo do potpisivanja sporazuma i memoranduma koji su vezani za sporazum o specijalnim i paralelnim vezama, što je dejtonska kategorija. Kaže da je veoma bitno i infrastrukturno povezivanje i saradnja, imajući u vidu da se Srbija i BiH ne mogu dogovoriti oko trase do Sarajeva.\nOcenjuje da saradnja sa RS nije problematična i da će se ona razvijati u narednom periodu, ali da treba, posle izbora, insistirati na saradnji sa državom BiH, na rešavanju otvorenih pitanja, pre svega na razgraničenju na Drini.\nPremijerka Srbije je rekla da je zadovoljna zbog intezivne saradnje Srbije i RS, ističući da je retko kada, kao sada, važno jedinstvo srpskog naroda. Đukanović navodi da se u kontekstu Kosova i svega što sledi narednih nedelja insistira na toj sabornosti.\nGovoreći o RS, Đukanović kaže da nije sasvim izvesno da će postojeća konstelacija političkih snaga i dalje ostati tamo.\nDragan Đukanović Milorad Dodik republika srpska Vlada Srbije Kosovo briselski dijalog\nGligorijević o bojkotu parlamenta: Kako objasniti Palmeru meketanje Atlagića 13.06.2019.\nStojanović: Takse su i Kosovu i Vučiću došle kao "kec na desetku" 10.06.2019.\nNema dobrog rešenja , niti skorog rešenja, jer AVučić Boga moli da ga nema, niti će ga biti ,jer to njegovu vlast konačno ruši. Nadam se da će doći taj dan, bez dužeg čekanja. Ima Boga!?\nHajde da za početak stavimo granicu između dve Nemačke pa onda da vidimo konstruktivni stav iste Nemačke


Mediji i NVO osudile način izveštavanja o sporu s Hrvatskom\nPredstavnici medija i nevladinih organizacija osudili su današnje izveštavanje pojedinih beogradskih listova povodom pograničnog sukoba Srbije i Hrvatske, ocenivši da mediji huškaju na rat i šire govor mržnje.\n“Nedopustivo je da danas naslovne strane novina u Srbiji izgledaju kao devedesetih godina, sa ratnohuškačkim tekstovima, punim govora mrznje”, navodi se u saopštenju koje potpisuju Nezavisno udruženje novinara Srbije, Nezavisno društvo novinara Vojvodine, Asocijacija nezavisnih elektronskih medija i brojne NVO, među kojima su Fond za humanitarno pravo, Praksis, Inicijativa mladih za ljudska prava i druge.\nOni su na današnjoj skupštini Poslovnog udruženja asocijacije nezavisnih lokalnih medija “Lokal pres” pozvali predstavnike vlasti da se jasno ograde od takvog načina izveštavanja, jer se u suprotnom može smatrati da podržavaju takav uređivački koncept.\nUčesnici skupštine su urednicima i novinarima listova koji izveštavaju na nedopustiv način ukazali na moguće posledice i pozvali ih da se pridržavaju etičkih i profesionalnih standarda, dodaje se u saopštenju.


Nastup laureata nagrade za trajni doprinos kulture u Beogradu, i šire – prilog obrazloženju za dodelu nagrade “Zlatni Beočug” | Opancar\nNastup laureata nagrade za trajni doprinos kulture u Beogradu, i šire – prilog obrazloženju za dodelu nagrade “Zlatni Beočug”\napril 22, 2015 u rubrici Opančarski dnevnik\nPostoji u narodu jedan termin poznat pod imenom “dobio nastup”. E vidite, Željko Mitrović, Vlasnik TV Pinka, koji je nedavno dobio nagradu “Zlatni beočug” za trajni doprinos razvoju kulture u Beogradu, je ovih dana dobio nastup i u pinkovskom prepoznatljivom stilu uputio otvoreno pismo Zaštitniku građana Saši Jankoviću koji je dozvolio sebi da u jednom intervjuu ustvrdi kako bi kultnu emisiju DNK u produkciji te televizije, trebalo ukinuti.\nU želji da moji čitaoci koji nisu imali priliku da u živo odslušaju ovo pismo – koje je juče tokom celog dana čitano u celosti u svim informativnim emisijma ove renomirane televizije, ne ostanu uskraćeni za ovaj prilog, pokušao sam da ga prepričam, ali ne ide. Nije moj nivo poimanja kulture dosegao nivo ovog vrsnog kulturnog poslenika, dobitnika tako prestižne nagrade, pa sam odlučio da vam ga prenesem u celosti:\nOtvoreno pismo Željka Mitrovića zaštitniku građana – Greh Saleta prangije\n„Ovo pismo, nažalost, ne mogu početi ni sa poštovani, ni sa uvaženi, ni sa dragi Saša Jankoviću, zaštitniče građana.\nNe mogu jer morate priznati da neko iz čijeg se oružja ubijaju ljudi u Srbiji ne može biti ni poštovan ni uvažen. Ali kao i svaki drugi pištoljdžija u Srbiji, logično je da dobijete nadimak pa ću vas ja u daljem tekstu oslovljavati kao Sale Prangija.\nPovod ovog pisma nije vaše švercovanje oružja, ni to što se iz vašeg nelegalnog oružja ubijaju ljudi po Srbiji, već vaši grubi nasrtaji na građane Srbije, u koje spadam i ja.\nKako je moguće da Saša Prangija, koji se predstavlja kao zaštitnih građana, pored svih svojih revolveraških epizoda hoće još da uređuje TV programe po Srbiji?! Naime, Saša Janković zvani Prangija nasrnuo je na emisiju TV Pink DNK na veoma grub način, kakav nije svojstven ni Doku Holideju ni Vajatu Erpu\nSaletu Prangiji nije smetala ovih meseci pornografija u rijalitijima ni linčovanje pojedinih građana tokom Parade ponosa. Ali kao i svakom vlasniku nelegalnog oružja iz čije cevi je počinjen zločin normalno je da se plaši svake DNK analize.\nKako hoćete da pritiskom na različite institucije ukinete emisiju DNK, moram da vas podsetim da takve emisije postoje u celom razvijenom i civilizovanom svetu i realizuju se isključivo uz dobrovoljni pristanak građana koji u njima učestvuju. Tako i ne traže vašu saglasnost za upravljanje svojim životima.\nOva emisija se do sada nije bavila pištoljdžijama, pucačima, švercerima oružja, kao ni drugim predstavnicima grupe građana u koju vi nedvosmisleno spadate. Ali to ne znači da uz vaš pristanak sadržaj emisije ne možemo prilagoditi i za vašu kategoriju.\nU nadi da će Saša Prangija prihvatiti DNK analizu na svom nelegalnom oružju iz kog je počinjeno ubistvo, srdačno ga pozivam da učestvuje u emisiji i pred višemilionskim auditorijumom objasni kakva je veza između zaštitnika građana i prangijanja.\nLegalno, Željko Mitrović.”\nDa komentarišem ovo pismo, takođe ne bih, jer ono samo najbolje komentariše sebe. Jedina mi je dilema, da li je Željko to sam pisao ili mu je neko pomagao. Znate onu anegdotu kad prolaznik zaustavlja vozača spačeka i pita ga u poverenju – Burazeru, reci mi ‘el si ovo sam pravio il’ ti je neko pomag’o. A ako je ovo drugo u pitanju, sumnjam na Dragana J. Vučićevića, jer oni već duže vremena rade u tandemu, uz svesrdnu podršku njegovog pomoćnika, ministra za kulturu i informisanje Ivana Tasovca. Onog istog Tasovca, koga smo nekada svi voleli zbog njegovih vrcavih komentara na društvenim mrežama.\nOvo je isti onaj „farma“ stil o kome sam svojevremeno, pod tim naslovom, na ovom sajtu, pisao o Željku Mitroviću i njegovom obračunu sa „smrdljivim novinama“ Blic i njegovom novinaru Svetozaru Marjanoviću, „gorostasu iz Kučeva koji se sa novinama sreo samo na kiosku, a ne zna ni da čita“, o glavnom i odgovornom uredniku tog lista „Vesi rakiji“, o Đilasu „tapkarošu“ ….\nA sve to piše jedan fini dečko sa gitarom, ljubimac vremešnih gospođa kome je, po sopstvenom kazivanju, prilikom lečenja u Nemačkoj, jedna oduševljena baba “poklonila svoj ferari”, dok ga je svojevremeno jedna takva i uvela u svet medijskog biznisa, čovek koji je svoje najbliže optužio da ga truju, čovek čija uloga u nedavnoj smrti nesrećne devojke B.B. u hotelu “Hajat” u Beogradu ni do danas nije razjašnjena, čovek koji ovoj državi ne plaća porez …\nA sve to samo zato što je Zaštitnik građana u jednom intervjuu ustvrdio da bi emisiju DNK, posle koje je pre izvesnog vremena jedan gledalac ubio svoju ženu, učesnicu tog programa, na očigled njihove dece, jer Zaštitnik građana ne zna da se takve emisije, uz pristanak učesnika snimaju svuda u svetu. Proizilazi da je dozvoljeno sve da se snima i prikazuje gledaocima u poplavi raznoraznih rijaliti programa, zarad povećanja gldanosti – ako na to pristaneš!\nNisu ni Željko Mitrović ni Dragan J. Vučićević glavni problem ovog društva. Veći su problem, u ovom konkretnom slučaju, Ministar policije i Tužilaštvo. Kad je o Ministru reč, kako je moguće da informacije ove vrste – ispostavilo se netačne i u slučaju Kolinde i, kako se čini, i u ovom slučaju, “cure” nekažnjeno u javnost. Ozbiljna država, sa ozbiljnim ministrom, bi ili kaznila one koji dostavljaju takve informacije, ili “iščupala uši” onome ko takve informacije objavljuje. A što se tiče Tužilaštva, ako nečega u vezi tog pištolja ima, zašto se to 22 godine ne procesuira. Umesto toga, Ministar policije će razgovarati sa Tužilaštvom oko tog slučaja. Pa koliko im treba da se oko toga dogovore i izdaju neko saopštenje – kakavo god bilo, da se javnost nepotrebno ne deli i uznemirava, jer Dragan J. Vučićević čeka da postupi po demantiju Zaštitnika građana dok se to ne objavi. A ako mislite da je Saša Janković kriv, hapsite ga. Braniće ga 8.000 srpskih advokata. Evo ja se prvi javljam.\nNo, da se vratimo na Željka Mitrovića dobitnika “najvišeg godišnjeg priznanja za trajni doprinos kulturi grada Beograda” i obavestimo čitaoce o sastavu žirija koji mu je dodelio ovu prestižnu nagradu. U žiriju za dodelu “Zlatnog beočuga” ove godine bili su Zoran Avramović, predsednik, Živorad Ajdačić, Momčilo Antonović, Miroljub Aranđelović Rasinski, Dragan Babić, Branislav Baćović, Vera Vlajić, Srba Ignjatović, Jadranka Jovanović, Raško Jovanović, Miroslav Mogorović, Dragan Mraović, Milivoje Pavlović, Bratislav Petković, Tatjana Peternek Aleksić, Branka Pujić i Radovan Trnavac Mića.\nPostoji jedna anegdota koja godinama kruži Beogradom, a vezuju je za pokojnog Branu Crnčevića, pre nego što je počeo da se druži sa Slobom Miloševićem. Kažu, da je povodom neke prigode Brana bio zamoljen da održi zdravicu – Hajde ti Brano, ti si tome najvičniji. Brana, pomalo već pripit, konačno pristade, ustade i poče – Pa ko da ne bude srećan kad vas ovako vidi. Sve moj do mojega!\nDragiša Čolić, 21.04.2015.\n← Pisma Gospodinu Bleru – KO JE TAMO LUD – Nastavak 50\nPisma Gospodinu Bleru – KO JE TAMO LUD – Nastavak 51 →


Ministarstvo unutrašnjih poslova ne postupa blagovremeno i dosledno po zahtevima policijskih službenika za donošenje rešenja o godišnjoj oceni rada, utvrdio je Zaštitnik građana.\nMinistarstvo unutrašnjih poslova će preduzeti sve mere kako bi u budućem radu blagovremeno, u zakonom propisanoj formi, odlučivalo o zahtevima policijskih službenika i drugih zaposlenih u Ministarstvu unutrašnjih poslova za donošenje rešenja o godišnjoj oceni rada, odnosno o vrednovanju radne uspešnosti, kao i mere radi obezbeđivanja ujednačenog i zakonitog postupanja svih organizacionih jedinica u svom sastavu, a u cilju unapređivanja rada i efikasnije zaštite prava građana.\nZaštitnik građana posebno ukazuje da je u postupcima kontrole delimično ostvarena zakonom propisana saradnja sa Zaštitnikom građana, budući da se Ministarstvo, ni nakon održanog sastanka sa predstavnicima Zaštitnika građana, ni nakon više upućenih urgencije nije izjasnilo na sve zahteve Zaštitnika građana. Zaštitnik građana smatra da činjenice koje je u postupcima kontrole do sada utvrdio pružaju pouzdan osnov za zaključak o nezakonitom i nepravilnom radu Ministarstva, na osnovu čega je uputio ove preporuke.\nMinistarstvo unutrašnjih poslova će o postupanju po preporukama obavestiti Zaštitnika građana, u roku od 60 dana od dana njihovog prijema, uz dostavljanje dokumentacije na osnovu koje se sa sigurnošću može utvrditi da je po preporukama postupljeno.\nIzvor: Vebsajt Zaštitnika građana, 18.04.2019.


Akvabent aktivni kiseonik - Teodora Littvay\nPre nego što sam stigla da odem do najbliže Lilly drogerije, kontaktirali su me iz Akvabenta i ponudili mi njihov aktivni kiseonik na testiranje. Poslali su mi dve bočice, od kojih je jedna putovala sa mnom u Kopenhagen prošlog leta, dok je druga čekala kod kuće i svakodnevno išla sa mnom na kupalište kad sam se vratila. Od tada se ne odvajamo, aktivni kiseonik je postao sastavni deo moje beauty rutine i kućne apoteke! Spada u one magične preparate sa milion primena, potpuno je blag i bezbedan, a izuzetno je efikasan.\nTreba napomenuti da se aktivnim kiseonikom ponekad naziva i rastvor vodonik-peroksida (H2O2), jer tu dolazi do zabune. Akvabent aktivni kiseonik je rastvor ozona (O3) u koncentraciji od 0.04% i to je potpuno drugačija stvar! On u dodiru sa kožom ne peni i ne peče, već smiruje i vlaži, osećaj je kao da ste na kožu naprskali običnu vodu. Aktivni kiseonik ne sme biti bojan i parfemisan, a njegov prirodan miris podseća na jestivo sirće. Međutim, taj miris nestaje odmah po nanošenju, tako da mi to ne smeta.\nAkvabent aktivni kiseonik sadrži pročišćenu vodu >98% i aktivni kiseonik 0,04%.\nPumpica na pakovanju je odlična i raspršuje veoma sitne kapljice, što je meni bitno jer ga prevashodno koristim kao tonik za lice. Deluje tako što dezinfikuje kožu, pa se koristi za prevenciju i tretiranje akni i bubuljica. Prošlog leta sam imala period hormonskog disbalansa i problematične kože tokom kog sam više puta dnevno koristila ovaj sprej i primetila sam značajnu razliku: akne su brže nestajale, koža je brže zarastala i sprej je jasno ublažavao crvenilo.\nMislim da je aktivni kiseonik super stvar za tinejdžere i osobe koje imaju problematičnu kožu. Verujem da bi pomogao i kod tretiranja akni na prsima i leđima, pa bi i mnogi muškarci trebali da obrate pažnju na ovu bočicu u apotekama. Aktivni kiseonik je bezbedan za primenu i na oštećenoj koži i sluzokoži, pa se koristi i kod problema sa desnima, u kom slučaju ne treba ništa jesti i piti narednih 20 minuta. U ove svrhe ga lično nisam koristila, ali uverila sam se u to da deluje smirujuće, kao i da ubrzava regeneraciju kože.\nRedovno ga koristim nakon depilacije/brijanja i kod bilo kakvih iritacija kože, jer u roku od nekoliko minuta pomaže kod crvenila i svraba. Tokom leta sam se nemilosrdno prskala jer mi je prijalo i sve što sam videla su bila poboljšanja, tako da nema razloga za brigu oko bezbednosti ovog spreja. Nisam bila u situaciji da koristim aktivni kiseonik na opekotinama, povredama ili posekotinama, ali ga uvek imam u kući jer bih prvo za njime posegnula radi zaustavljanja krvarenja i trenutnog olakšanja.\nAkvabent aktivni kiseonik možete pronaći u Lilly drogerijama i mnogim apotekama, a cena se kreće između 400 i 600 RSD. Ukoliko imate bilo kakvih dodatnih pitanja, slobodno im se obratite na stranici Aktivni kiseonik ili na Instagram profilu, njihov ljubazan i komunikativan tim će vam sigurno izaći u susret. Akvabent takođe proizvodi i Neutral Active 12, dezodorans na bazi natrijum karbonata i ugljen-dioksida, u čiju efikasnost me je uverila recenzija na blogu Uncle Abadash, pa jedva čekam da ga i sama probam.\nDa li ste čuli za aktivni kiseonik? Ukoliko ga koristite, kakva su vaša iskustva?\nLabels: akvabent, product reviews\nUncle Abadash 25/01/2016, 22:04\nSve same zgodne stvarčice. I baš me zanima kako će tebi da se pokaže dezodorans, jer ja ne nađoh bolji za sebe.\nTeodora 25/01/2016, 23:01\nJa generalno nemam problem sa znojenjem, tako da verujem da će mi raditi posao i bolje nego što je potrebno. :)\nTijana LeClaire 27/01/2016, 00:20\nNisam videla neki benefit pri korišćenju aktivnog kiseonika, a svakako sam ga isprobavala, no dezodorans me baš interesuje. To ću morati da probam. :)\nTeodora 27/01/2016, 12:51\nJesi ga koristila posle depilacije? Meni tu baš pokazuje rezultate, i to brzo. Ako si ga koristila samo kao tonik, razumem, nema nikakvih ludačkih promena. Mene je spasio kad sam imala taj hormonalni breakout, a od tada ga posebno šprickam kad sam u PMSu. Nataša nas je sve zaintrigirala za dezodorans! :)\nTijana-SJZ 27/01/2016, 18:32\nMnogo volim ovaj proizvod i toliko mi je puta pomogao u raznim situacijama, i meni i ukućanima da prosto od tada ne smem da ostanem u kući bez njega.\nTeodora 27/01/2016, 19:33\nDa, stvarno je nešto što treba uvek imati pri ruci. :)\nSrecan blogorodjendan!!!! 16/02/2017, 17:35\nKoristila sam ovaj proizvod kod nekih promena na kozi nogu,ali izgleda nisam bila dovoljno uporna,a trebalo je,moracu da ponovim tretman.\nTeodora 17/02/2017, 01:11\nZavisi kakav je tačno problem u pitanju, ja sam videla super rezultate što se tiče umirivanja iritacija.


Prevođenje sa engleskog na latinski jezik\nPrevod sa engleskog na latinski jezik - Audio verzija\nČinjenica da je reč o takozvanom mrtvom jeziku, ni malo ne umanjuje njegovu vrednost, već samo znači da se ne koristi u svakodnevnom govoru. Mada je latinski prihvaćen kao zvaničan, uz italijanski u Vatikanu, ipak nigde drugde se ne koristi u govoru.\nMeđutim, iz ovog jezika su proistekli mnogi jezici, a prvenstveno oni koji pripadaju romanskoj grupi, ali se isto tako koren velikog broja reči koje koriste ljudi u mnogim jezicima sveta, pa čak i u srpskom nalazi upravo u latinskom jeziku.\nUpravo iz tog razloga, Prevodilački centar Akademije Oxford pored mnogih drugih usluga nudi i prevođenje sa engleskog na latinski, ali i sa mnogih drugih jezika na latinski, odnosno sa latinskog na preko 40 različitih jezika.\nPrevođenje medicinske dokumentacije sa engleskog jezika na latinski\nNaši prevodioci u relativno kratkim rokovima i po vrlo povoljnim cenama vrše prevođenje medicinske dokumentacije sa engleskog na latinski jezik, a prvenstveno lekarskih nalaza.\nU zavisnosti od vaših zahteva, možemo vam ponuditi i takozvani hitan prevod ovakve vrste dokumentacije, što podrazumeva da vi određujete rok izrade, a koji je uglavnom znatno kraći od onoga koji vam ponudi koordinator jedne od naših poslovnica, sa kojim se dogovarate. U tom slučaju je vrlo važno da nam sav matrijal koji želite da prevedemo sa engleskog na latinski jezik dostavite u što kraćem roku, kako bismo mogli da ispoštujemo vaš zahtev i omogućimo vam da dobijete prevod u navedenom vremenskom roku.\nPrevodi knjiga sa engleskog na latinski jezik\nUkoliko su vam potrebni prevodi knjiga sa engleskog na latinski jezik, budite potpuno slobodni da kontaktirate jednu od preko 20 poslovnica koliko ih trenutno ima Prevodilački centar Akademije Oxford u Srbiji, kako biste se sa našim predstavnikom dogovorili oko svih detalja.\nSav materijal koji želite da prevedemo sa engleskog na latinski jezik nam možete dostaviti lično ili poslati kurirskom službom, odnosno poštanskom pošiljkom (preporučenom) na adresu jedne od naših poslovnica, a možete ga jednostavno skenirati i poslati na naš meil.\nNe zaboravite da naglasite da li želite da preveden materjal preuzmete lično ili želite da i mi vama pošaljemo na meil. Naravno, možete zahtevati i da vam ga pošaljemo na određenu adresu, a ta usluga se naplaćuje po važećem cenovniku kurirske službe koju angažujemo i nije ni u kakvoj vezi sa cenom prevoda.\nPrevod lekarskih nalaza sa engleskog jezika na latinski\nNaši prevodioci su specijalizovani i za prevod lekarskih nalaza sa engleskog na latinski jezik, ukoliko imate potrebu za ovom uslugom. Imajte na umu da su naši zaposleni izuzetno efikasni, tako da možete očekivati da dobijete preveden materijal u prilično kratkom roku. Uz to, dobro je poznato da su cene ovakve vrste prevoda u Prevodilačkom centru Akademije Oxford među najpovoljnijim na tržištu Srbije, kada se uzme u obzir kvalitet samog prevoda, tako da je sasvim jasno da smo mi najbolji izbor za sve one klijente kojima je potrebno prevođenje lekarskih nalaza i bilo koje druge dokumentacije ili materijala sa engleskog na latinski jezik.\nPoslovnica engleski na latinski latinski na engleski\nJagodina 3000 3390 3000 3390\nParaćin 3000 3390 3000 3390\nBeograd 3000 3390 3000 3390\nNovi Beograd 3000 3390 3000 3390\nBanovo Brdo 3000 3390 3000 3390\nMladenovac 3000 3390 3000 3390\nKragujevac 3000 3390 3000 3390\nNiš 3000 3390 3000 3390\nLeskovac 3000 3390 3000 3390\nSombor 3000 3390 3000 3390\nĆuprija 3000 3390 3000 3390\nČačak 3000 3390 3000 3390\nKraljevo 3000 3390 3000 3390\nPožarevac 3000 3450 3000 3450\nSmederevo 3000 3390 3000 3390\nUžice 3000 3390 3000 3390\nNovi Sad 3000 3390 3000 3390\nPančevo 3000 3390 3000 3390\nZemun 3000 3390 3000 3390\nZrenjanin 3000 3390 3000 3390\nŠabac 3000 3390 3000 3390\nNovi Pazar 3000 3390 3000 3390\nValjevo 3000 3390 3000 3390\nBor 3000 3390 3000 3390\nVoždovac 3000 3390 3000 3390\nZaječar 3000 3390 3000 3390\nSremska Mitrovica 3000 3390 3000 3390\nRuma 3000 3390 3000 3390\nSubotica 3000 3390 3000 3390\nKruševac 3000 3390 3000 3390\nVranje 3000 3390 3000 3390\nInđija 3000 3390 3000 3390\nVršac 3000 3390 3000 3390\nPirot 3000 3390 3000 3390\nStara Pazova 3000 3390 3000 3390\nAranđelovac 3000 3390 3000 3390\nZvezdara 3000 3390 3000 3390\nObrenovac 3000 3390 3000 3390\nKikinda 3000 3390 3000 3390\nza engleski i latinski jezik


Korona prekinula pripreme vaterpolista Crne Gore - Sportklub\nKorona prekinula pripreme vaterpolista Crne Gore\nVesti vaterpolo Autor:Nikola Novaković25. okt. 202016:31 > 16:32\nVaterpolo reprezentacija Crne Gore prekinula je pripreme nakon što je jedan igrač nakon testiranja pozitivan na koronavirus, saopšteno je iz Vaterpolo saveza Crne Gore.\nIzrabranici Vladimira Gojkovića počeli su pripreme za turnir koji je trebalo da se održi u Zagrebu, od 26. do 28. oktobra i na kojem je trebalo da učestvuju Hrvatska, Crna Gora, Italija i SAD, ali je turnir održen zbog problema sa koronavirusom, koji su imali Hrvati i Italijani, a sada i Crnogorci.\nKorona ne posustaje: "Ajkule" ne idu u Zagreb\n„Treninzi u petak veče i subotu nisu održani, po nalogu nadležnog epidemiologa, zbog sumnje da jedan igrač ima simptome koronavirusa, iako on dva dana pre toga nije trenirao sa ekipom. Sumnje su potvrđene i igrač od subote ima pozitivan nalaz na koronavirus.”\n„Svi ostali igrači koji su bili na pripremama, kao i članovi stručnog štaba, poslati su odmah u izolaciju i pored toga što niko od njih nije imao nikakve simptome. U prevenciji zaštite njihovog zdravlja, svi su podvrgnuti testiranju a nalazi su negativni„, navodi se u saopštenju Saveza.\nPripreme su prekinute, a sada ostaje da se vidi kada će početi šampionat Crne Gore koji je bio planiran za početak novembra. Istovremeno, vaterpoliste Primorca iz Kotora sredinom novembra očekuje kvalifikacioni turnir u Ligi šampiona, na kome će igrati protiv Ortiđe, Barselone, Jadrana iz Splita i Steaue.\nSamo prvoplasirana ekipe na turniru u Sirakuzi će izboriti mesto u drugom, ili ti odlučujućem krugu kvalifikacija za mesto u elitnom takmičenju.\nkoronavirusvaterpolo reprezentacija Crne Gore


U BiH registrovano još 2.539 osoba pozitivnih na korona virus - Region - Dnevni list Danas\nPočetna » Svet » Region » U BiH registrovano još 2.539 osoba pozitivnih na korona virus\nKako prenosi Klix.ba, u protekla 24 sata Zavodu za javno zdravstvo Federacije BiH prijavljeno je ukupno 4.310 uzoraka, od čega su 1.802 pozitivna na korona virus.\nPrijavljena su 24 smrtna ishoda.\nDo sada su testirana ukupno 1.134.263 uzorka, a korona virus je potvrđen kod 219.725 osoba.\nO poslednjeg izveštaja o epidemiološkoj situaciji u Republici Srpskoj, u posljednja 24 sata, izvršeno je testiranje 1.131 laboratorijskog uzorka, a korona virus potvrđen je kod 584 osobe. Umrle su 24 osobe.\nDo sada su u Republici Srpskoj potvrđena 104.153 slučaja virusa, a preminule su ukupno 5.762 osobe kod kojih je potvrđen test na koronu. Testirane su ukupno 395.484 osobe.\nU Brčko distriktu BiH danas su registrovana 153 nova slučaja zaraze korona virusom nakon urađena 262 testa. Dve osobe su preminule.\nKultura • danas 08:21\nIsključenja struje i vode u centru Kragujevca\nRegion • danas 07:51\nPojedini vozači hitne pomoći u Hrvatskoj stupiće u štrajk danas u devet časova, koji će trajati do ispunjenja njihovih zahteva, odnosno donošenja uredbe kojom bi se izjednačile placte na nacionalnom nivou, jer se danas razlikuju 1.500 kuna, zavisno od toga u kojoj su županiji.\nRegion • 15.05.2022. 20:28\nPredsednik bošnjačke Stranke demokratske akcije (SDA) Bakir Izetbegović izjavio...\nRegion • 15.05.2022. 19:54\n"Moram nastaviti. Kad bih sad stao činilo bi se...\nRegion • 15.05.2022. 17:47\nNakon informacije obavljene na sajtu Eurosonga, da je na...


Robot otvorio novi objekat, zaposlio 50 radnika\nDomaći trgovački lanac Robot velikom nastavlja sa širenjem svoje trgovačke mreže na području Bosne i Hercegovine.\nNovi objekat je otvoren u Bosanskoj Gradiški, a u narednom periodu bit će otvorene nove poslovnice u drugim gradovima.\nVeoma nas raduje što smo svoja vrata otvorili dragim kupcima, ovaj put u Gradišci, u objektu površine oko 4.000 m2. Zadovoljstvo nam je što ćemo realizacijom ovog projekta dati potporu razvoju ekonomije na ovom području. U ovim teškim vremenima, najviše nas raduje činjenica što će 50 novih nezaposlenih radnika u novoj poslovnici u Gradišci dobit svoje zaposlenje, što direktno utiče na smanjenje nezaposlenosti kako na lokalnom tako i na državnom nivou – saopšteno je iz marketing službe kompanije Robot.\nRobot gradeći maloprodajne objekte, pružajući priliku za novo zaposlenje, podržavajući domaće proizvođače za plasman domaćih proizvoda, ali i učestvovanjem u društveno odgovornim aktivnostima nastoji poboljšati atmosferu življenja u našoj zemlji, kažu iz kompanije.


SARAJEVO, Bivša uprava BHANSA-e na čelu sa Marinom Raspudićem direktno odgovorna za nestanak novca, prema kompletnoj dokumentaciji do koje je došao portal Žurnal.\nUgovor i fakture pokazuju da je BHANSA (Agencija za pružanje usluga u vazdušnom prometu) od španske kompanije Indra Sistemas u periodu od 2007. godine do danas nabavila robu i usluge u vrijednosti od 8. 841. 324 eura. Toliko novca je i isplaćeno sa računa ove bh agencije.\nAli, prema dokumentima Uprave za indirektno oporezivanje, Indra je BHANSA-i isporučila robu vrijednu 7,2 miliona evra. Dekle, utvrđen je manjak u iznosu od 1,6 miliona evra.\nKO JE ZNAO ZA MANJAK\nZa manjak od oko 3 miliona maraka u Agenciji znaju već dvije godine, ali su tek sada o nestanku novca obaviješteni čelnici Vijeća ministara BiH, te nadležna parlamentarna komisija za promet i komunikacije. Žurnal je u posjedu kompletne dokumentacije iz koje je vidljivo da je bivša uprava BHANSA-e sa Marinom Raspudićem na čelu direktno odgovorna za nestanak novca.\nAktuelni direktor Davorin Primorac, poznatiji kao zet lidera HDZ-a Dragana Čovića, sredinom januara ove godine poslao je Parlamentu i Vijeću ministara BiH „informaciju o nemogućnosti uknjižbe sredstava EBRD kredita u okviru BHTM strategije“.\n„Ugovorena vrijednost nabavljenih sredstava od INDRA-e u sklopu realizacije BHATM strategije je 8,8 miliona evra, dok je vrijednost sredstava u dostavljenoj dokumentaciji za ovog dobavljača 7,2 miliona evra što predstavlja manjak u iznosu od 1,6 miliona evra“, izvijestio je Primorac čelnike državne vlasti.\nDirektor Primorac uz svoj dopis prilaže i izvještaj Komisije BHANSA-e u kojem je detaljno obrazložen nestanak novca. Komisija konstatuje da zbog nestanka ovog novca stvarni kapital BHANSA-e iznosi 29,7 miliona marka, iako u Statutu te Agencije piše da je knjigovodstvena vrijednost 32,7 miliona maraka.\n„Do razlike je došlo upravo zbog nedostavljene dokumentacije od strane Komisije BHDCA za Indra u iznosu od 1,6 miliona evra. Na to smo više puta upozoravali i insistirali da nam se dostavi nedostajuća dokumentacija, kako bi smo mogli izvršiti primopredaju finansijsko-materijalne dokumentacije između Komisija BHDCA i BHANS-a“, zaključuje Komisija kojom je predsjedavala Dragana Malešević.\nNavode da u dokumentaciji čak nedostaje i Amandman 6 ugovora između BHASA-ei Indre,sačinjen 2007. godine, a za 1,6 miliona evra ne postoji validna finansijska dokumentacija.\n„Ugovorna vrijednost opreme je 8,8 miliona evra, te je identična kopijama faktura za plaćanje po ugovoru. Vrijednost opreme i pratećih usluga koje su ocarinjene na osnovu dostavljene dokumentacije je 7,2 miliona evra“, pišu članovi Komisije.\nPrilažu, pritome, detaljan tabelarni prikaz opreme koju je Ingra isporučila Agenciji (uglavnom preko špeditera Athens d.o.o. Sarajevo), a iz specifikacije robe, sasvim je jasno da je ova državna agencija španskoj kompaniji platila tri miliona maraka više nego što je vrijednost isporučene robe. Žurnal.info\nTagovi: Agencija za pružanje usluga u vazdušnom prometubhansaDavorin Primoracdragan covicMarinoa Raspudićvijece ministara bih\nKomentari na članak: AGENCIJA ZA VAZDUŠNI PROMET: Gdje je nestalo tri miliona maraka?\n12.02.2017 u 11:31\nIma li koga od Bošnjaka i Srba u ovoj agenciji ili je to koalicijski plen HDZ-a po navikama???


Vesti online / Srpski informativni portal / Srbija spasava malog Dušana!\nIma nade za spas: Dušan Todorović\nPre nego što je avionom Vlade Srbije u subotu uveče dečak hitno prevezen u glavni grad Katalonije, javnost je strepela da li će on stići na vreme, jer su srpski lekari davali mališanu šanse da preživi do - ponedeljka!\nTada je na delo stupila ljudska solidarnost i moć društvenih mreža, pa je za nekoliko dana sakupljeno skoro 200.000 evra koliko košta lečenje od tumora neoblastom, posebnog oblika maligniteta nadbubrežne žlezde. Dovoljno brzo da dečak dođe u bolnicu pre omraženog ponedeljka i da ga već juče španski lekari "uzmu pod svoje".\n- Dušan je smešten u bolnicu i verujem da će lekari uskoro preduzeti sve što je neophodno - potvrdio je juče Ratomir Antonović, predsednik Fondacije Podrži život, humanitarne organizacije koja je odigrala ključnu ulogu u sakupljanju novca za mališana.\nBorba za život dečaka podigla je Srbiju na noge, a Fondacija Podrži život je dan ranije potvrdila da je prikupljen novac za Dušanovo lečenje.\nNema ko se nije uključio, od đaka i studenata, sportista i navijača, anonimnih donatora, pa sve do humanog čoveka iz inostranstva koji je velikim iznosom nadomestio nedostajući novac.\n- Veliki deo novca je uplatio donator iz inostranstva. On je insistirao da bude anoniman i da novac uplati direktno klinici - potvrdio je Antonović.\nSrpska javnost se toliko usredsredila na slučaj malog Dušana da su o njemu progovorili i predsednik države Aleksandar Vučić, i ministar zdravlja Zlatibor Lončar, ali je dobar deo javnosti ostao pod utiskom da je reakcija državnih zvaničnika došla sa zakašnjenjem. Naime, predsednik Srbije je devet dana posle pokretanja akcije pomenuo Dušanovo ime na konferenciji za medije, ističući kako je "zamolio ministra zdravlja i premijerku da se država odrekne dela budžetskih rezervi kako bi pomogla mališanu". Ispostavilo se da je novac u tom momentu već bio sakupljen.\nU međuvremenu se saznalo da se Jelena Živanović u maju ove godine obratila Vučiću sa molbom da se odobre sredstva za lečenje maloletne Ljubice Blečić, ali je tada šef predsednikovog kabineta Nikola Selaković odgovorio da to nije u nadležnosti Andrićevog venca.\nTako se javnost uverila da predsednik Vučić nije baš nadležan za sve. Možda jeste za prodaju Bora, Beograd na vodi, privatizaciju PKB, ali ne i za humanitarne akcije i lečenje mališana.\nTo nije oćutao ni glumac Sergej Trifunović, osnivač Fondacije Produžimo život. Poznat po svom britkom jeziku on je predsedniku uputio poruku preko društvenih mreža.\n- Molim gospodina Aleksandra Vučića da te novce, što je navodno država odvojila danas kad smo prikupili potreban iznos, uplati na naš račun, jer imamo još petoro dece na čekanju. Nadam se da neće izneveriti - napisao je Trifunović.\nMora po proceduri\nNeprijatnu situaciju je pokušao da "ispegla" i ministar zdravlja Zlatibor Lončar. Gostujući na Javnom servisu, on je uveravao javnost da država ima sistem u lečenju dece od teških bolesti i da se teški slučajevi koji zahtevaju lečenje u inostranstvu ne prepuštaju prevashodno dobrim ljudima i humanitarnim akcijama. Ministar tvrdi da je država imala sredstava da pomogne Dušanu, ali da im nije bio na vreme dostavljen zahtev za dobijanje novca iz budžetskog fonda za lečenje dece koja boluju od retkih bolesti.\nZnačka na poklon\nDečak je u Barselonu stigao u pratnji lekara Dečje bolnice u Tiršovoj, a do Beograda je prevezen helikopterom MUP Srbije. Pre nego što će ući u avion, pilot helikoptera skinuo je sa svoje uniforme značku orla i poklonio je malom borcu.\n- Ovo ti je zato što se nisi plašio letenja i zato što si bio pravi pilot - poručio mu je pilot.\n- Prvi zvanični zahtev na insistiranje stigao je u petak popodne. Ne možemo mi van procedure da uzimamo novac, postoji procedura koja se mora poštovati, postoji komisija koja to mora da verifikuje, zato molim sve da upute zahtev Fondu - kazao je Lončar za RTS.\nDušanova borba je počela pre dve godine kada mu je pao hemoglobin, od čega je lečen skoro tri meseca, sve dok nije dobio bolove u stomaku, posle čega mu je doktorka napipala nešto u stomaku. U Dečijoj klinici u Tiršovoj mu je biopsijom dijagnostikovan neuroblastom na nadbubrežnoj žlezdi. Mali Dušan se posle hemoterapije privremeno oporavio, da bi se njegovo stanje pre nekoliko meseci ponovo pogoršalo jer se tumor, nažalost, vratio.\nHvala svima koji su poslali sms na 5757, uplatili novac na račun ili se na bilo koji drugi način angažovali da se novac za lečenje Dušana Todorovića prikupi. Nastavite da šaljete poruke i uplaćujete, jer ima još bolesne dece za koju smo pokrenuli humanitarne akcije #podrzizivot #smsna5757 #5757 #humanitarnaakcija\nA post shared by Fondacija Podrži život (@podrzizivot) on Sep 15, 2018 at 7:13am PDT\nApel iz Fondacije\nIz Fondacije Podrži život uputili su apel da se nastavi sa slanjem SMS poruka na broj 5757 jer još petoro dece čeka na šansu za izlečenje.\n- Fondacija je od četvrtka 6. septembra do 15. septembra ukupno sakupila iznos od 119.391,14 evra, u koji ne ulazi prihod od SMS poruka, kao ni iznosi koji su uplaćeni tokom dana na račun Fondacije i devizni iznosi koji su uplaćeni u petak. Fondacija će 17. septembra javno dostaviti izveštaje o preostalim sredstvima, nezvaničnom broju SMS poruka i nezvaničnom iznosu koji će operateri uplatiti po ugovoru koji imaju sa Fondacijom i plan realizacije preostalih osam akcija, koje su trenutno pokrenute - piše u saopštenju.\nStiže 250.000 evra\nMinistar zdravlja Zlatibor Lončar izjavio je da su Vlada Srbije i predsednik države odlučili da se uplati 250.000 evra za lečenje pet pacijenata za koje humanitarna Fondacija "Podrži život" sakuplja novac.\n- Biće uplaćeno 250.000 evra humanitarnoj organizaciji koja je rekla da ima još petoro pacijenata. Ne uzlazimo uopšte u to ko su pacijenti, dajemo novac da se svima pomogne - rekao je ministar Zlatibor Lončar, ne imenujući fondaciju Sergeja Trifunovića, ali očito imajući nju u vidu i prozivku koju je glumac uputio predsedniku Vučiću.\nOvakvav stav je deo javnosti takođe kritikovao, pitajući se zašto se za neku decu uplaćuje, a za neku ne, i zašto država nema sistem za lečenje dece od najtežih bolesti.\nMeđu prvima koji su se uključili u akciju prikupljanja novca za malog Dušana bili su fudbaleri i navijači Partizana, dobri ljudi koji su udruženim snagama donosili dresove iz svojih privatnih kolekcija i dali ih na aukciju koja je organizovana na splavu Zapa barka. Svoju humanost pokazali su članovi crno-bele porodice, fudbaleri Zoran Tošić i Nemanja R. Miletić, kapiten košarkaša Partizana Novica Veličković i rukometaši trener Bojan Butulija i Darko Stevanović, a kupovinom dresova crno-beli momci prikupili su oko 600.000 dinara!\nHumanost su, takođe, pokazali i sportisti i navijači, kojima je na srcu crveno-bela boja. Tako je Nikola Petković, nekadašnji fudbaler Crvene zvezde i mlade reprezentacije Srbije, sa 1.100 evra pomogao troškove prevoza i smeštaja Dušana i njegovih roditelja, dok se navijač Crvene zvezde, izvesni Veljko, odrekao karata za utakmice Crvene zvezde u Ligi šampiona kako bi taj novac bio prosleđen za malog Dušana!\nStatistika u odbrani države\nPovodom slučaja malog Dušana predsednik Aleksandar Vučić je konstatovao "koliko divnih ljudi ima", kao i da država nosi najveći teret u lečenju građana sa teškim bolestima. Ubrzo je agencija Tanjug objavila i podatke iz Ministarstva zdravlja koji daju za pravo predsedniku.\nU tom izveštaju se konstatuje da je država od 2012. do juna ove godine na lečenje u inostranstvo uputila 1.989 dece. Od 2014, kada je osnovan Budžetski fond za lečenje pacijenata u inostranstvu, ukupno 2.071 dete lečeno je u inostranstvu o trošku države sredstvima tog fonda, kao i Republičkog fonda za zdravstveno osiguranje (RFZO). Takođe, za 19 pacijenata odobren je dolazak stručnjaka iz inostranstva. Najčešća oboljenja zbog kojih su pacijenti odlazili na lečenje u inostranstvu su neurološkke bolesti, cerebralna paraliza i teška oboljenja krvnih sudova mozga.\nOd vašara do prodaje restorana\nVašar za Dušana organizovali su đaci Desete beogradske gimnazije, studenti su to učinili u blizini studentskih centara, kutije u Knez Mihailovoj su bile postavljene za šetače dobre volje...\nJedan sugrađanin odlučio je da proda kamion sa početnom cenom od 1.000 evra i da se taj novac u njegovom prisustvu uplati direktno na Dušanov račun. Posebnu je pažnju privukao vlasnik restorana koji je ponudio na prodaju svoju kafanu, uz napomenu da će svu razliku kada namiri neke troškove usmeriti za lečenje malog Dušana.\n- Dragi moji, mnogo sam razmišljao i prelomio kada sam video mog najlepšeg sina kako lepo spava... Ako znate nekog ko hoće da kupi razrađen restoran uputite ga na mene! - napisao je Bojan Stanisavljević na svom Fejsbuk profilu.


Porodični dan 23. augusta u Vilsonovom šetalištu - Klix.ba\n14.8.2008. u 17:33\nVeć treću godinu zaredom, Općina Novo Sarajevo u saradnji sa Sarajevo Film Festivalom, na Vilsonovom šetalištu organizuje “Porodični dan”, kažu u Općini Novo Sarajevo.\nNa ovoj tradicionalnoj manifestaciji, koja će se održati posljednjeg festivalskog dana, 23. augusta, učestvovat će brojne organizacije, bit će organizovane interaktivne radionice za djecu, kreativno-edukativne radionice, različiti performansi mladih umjetnika, muzički nastupi, ulični performansi, kao i sportska takmičenja.\nCjelodnevni događaj koji Općina Novo Sarajevo i Sarajevo Film Festival posvećuju porodici, osmišljen je da promovira vrijednosti porodice i okupi građane Sarajeva na otvorenom, na Vilsonovom šetalištu - prirodnom ambijentu grada.\nNačelnik Općine Novo Sarajevo Nedžad Koldžo, s ponosom najavljuje ovaj jedinstveni događaj koji prvenstveno ima za cilj jačanje i očuvanje porodičnih vrijednosti.\n“I ove godine okupljamo se na najljepšem mjestu u Sarajevu kako bismo proveli nezaboravne trenutke sa svojim porodicama. Nažalost, svjesni smo činjenice da nas vrijeme u kojem živimo međusobno udaljava i uskraćuje nam mogućnost da ga kvalitetno provedemo sa svojim najbližim. Suočeni s tim, na ovaj način želimo dati naš doprinos u organizaciji Porodičnog dana, s ciljem unaprijeđenja i jačanja porodice kao ćelije društva. Svi oni koji dođu i posjete ovaj jedinstveni događaj, imat će priliku da učestvuju u čitavom nizu već osmišljenih sadržaja, kojih su organizatori pripremili upravo radi njih”, izjavio je načelnik Koldžo.\nU ovoj jedinstvenoj manifestaciji učestvuje više od 50 organizacija i individualnih učesnika. Porodični dan animira sve posjetitelje i pruža priliku građanima da provedu cijeli dan van domova i uživaju u mnogobrojnim sadržajima.\nOkuplja i brojne javne ličnosti grada, uključujući i estradne i sportske zvijezde sa kojima posjetitelji mogu razgovarati.\nPorodični dan na Vilsonovom šetalištu počinje u 10 sati, 23. augusta, a svečano će ga otvoriti i prisutnima se obratiti načelnik Općine Novo Sarajevo Nedžad Koldžo i direktor Sarajevo Film Festivala Mirsad Purivatra.\nOpćina Novo Sarajevo, kao domaćin ove svečanosti, imat će svoj štand na kojem će se predstaviti i promovirati lokalnu zajednicu, a na kojem će građani imati priliku da se upoznaju sa svim projektima koji su realizovani i koji će se realizovati u skorijem periodu.\n14.08.2008. u 17:51